| Adutiškis |
| --- |
| [[Vaizdas:Adutiskis.jpg|{{#if:|270px]]Vaizdas nuo bažnyčios |
|  |
|  |
| 

AdutiškisAdutiškis

 |
| 55°09′25″š. pl. 26°35′13″r. ilg.﻿ / ﻿55.157°š. pl. 26.587°r. ilg.﻿ / 55.157; 26.587﻿ (Adutiškis)Koordinatės: 55°09′25″š. pl. 26°35′13″r. ilg.﻿ / ﻿55.157°š. pl. 26.587°r. ilg.﻿ / 55.157; 26.587﻿ (Adutiškis) |
|  |
| **Apskritis** | Vilniaus apskrities vėliava Vilniaus apskritis |
| **Savivaldybė** | Švenčionių rajono savivaldybės vėliava Švenčionių rajono savivaldybė |
| **Seniūnija** | Adutiškio seniūnija |
|  |
| **Gyventojų** (2021) | 558  |
|  |
|  **Vikiteka** | Adutiškis |
|  |
| 

| Vietovardžio kirčiavimas  (1 kirčiuotė)  |
| --- |
|
| *Vardininkas:* | Adùtiškis |
| *Kilmininkas:* | Adùtiškio |
| *Naudininkas:* | Adùtiškiui |
| *Galininkas:* | Adùtiškį |
| *Įnagininkas:* | Adùtiškiu |
| *Vietininkas:* | Adùtiškyje |

 |
|  |
| **Istoriniai pavadinimai** | blrs. *Гадуцішкі*, lenk. *Hoduciszki*, rus. *Годуцишки* |

**Adutiškis** – miestelis Švenčionių rajono savivaldybėje, 28 km į rytus nuo Švenčionių, prie kelio Švenčionys–Pastovys, prie pat Lietuvos valstybės sienos su Baltarusija. Parapijos ir Seniūnijos centras, 2 seniūnaitijos (Ąžuolo ir Naujasalio). Stovi Švč. Mergelės Marijos Škaplierinės bažnyčia (pastatyta 1913 m.), senelių namai. Adutiškio geležinkelio stotis buvo Lietuvoje ir Baltarusijoje, dabar veikia tik Baltarusijoje (yra stotelė *Гадуцішкі*, kurioje kasdien sustoja 4 keleiviniai traukiniai).

Koplytėlė miestelio šiaurėje

Etimologija
-----------

Miestelio vardas yra asmenvardinis vietovardis, kilęs nuo vardo *Aduta* (ar *Adutis*).

Geografija
----------

Miestelis išsidėstęs ant kalvų prie Kamojos upės vingių, šlaitai raguvoti. Netoli miestelio – pats šiaurryčiausias, kartu ir atkampiausias rajono pakraštys – Antanų giria, kuri nusidriekia toli į Baltarusiją ir susijungia su Polocko lygumos giriomis, siekiančiomis Dauguvą. Adutiškis ribojasi su Baltarusijos Krukių kaimeliu. Šioje vietoje unikali Lietuvos–Baltarusijos siena eina geležinkeliu Lentupis–Pastovys.

Istorija
--------

Miestelio planas XX a. tarpukariu
Miestelio reginys iš šiaurės
Miestelio reginys. Daugiabučiai namai
Kryžius prie bažnyčios vartų
Adutiškio dvaras minimas nuo XIV a. Nuo 1526 m. dvarą valdė Jonušas Radvila, vėliau buvo Kiškų dvaro centras. 1526 m. suteikta privilegija rengti turgus ir laikyti smuklę. 1608 m. atiteko Vilniaus vyskupijos kapitulai. Pats Adutiškis pirmą kartą paminėtas 1501 m. Lietuvos Metrikoje. 1608 m. pastatyta Adutiškio bažnyčia. 1790 m. įkurta parapinė mokykla ir prieglauda. 1795 m. apylinkes nusiaubė rusų, 1811–1812 m. – prancūzų kariuomenė. Per 1863 m. sukilimą iš Vileitų kaimo į Sibirą buvo ištremtos sukilėlius rėmusios šeimos. XIX a. pabaigoje miestelis buvo Švenčionių apskrityje valsčiaus centras. Čia buvo pašto stotis, vykdavo garsūs turgūs, veikė mokykla, 1885 m. įkurta vaistinė.

1895 m. nuo Pabradės pro Lentupį, į Adutiškį buvo nutiestas siaurasis geležinkelis, vėliau rekonstruotas į platųjį ir pratęstas iki Polocko. Nuo tada miestelis pradėjo augti, garsėti turgumis. Prekiauta nuo eržilų ir jaučių iki molinių puodų, medaus, spanguolių, naminių rankdarbių, linų. Miestelis išaugo. 1913 m. čia kunigo B. Krištaponio rūpesčiu pastatyta dabartinė mūrinė Adutiškio Švč. Mergelės Marijos Škaplierinės bažnyčia. I pasaulinio karo metai Adutiškio apylinkių gyventojams buvo ypač sunkūs: čia 3 metus buvo vokiečių ir rusų fronto linija. Gyventojai buvo išvaryti, kaimai sudeginti. 1918 m. pasitraukus vokiečiams, įsiveržė bolševikai. 1920 m. apie 3 mėnesius išsilaikė Lietuvos valdžia. Vargonininkas L. Bielinis organizavo savanorius į Lietuvos kariuomenę, steigė lietuviškas mokyklas. Tačiau 1920 m. Vilniaus kraštą užėmė lenkai, kurie stengėsi primesti savo kalbą. Lietuviai tam priešinosi. Aktyviai veikė „Ryto" švietimo draugija, beveik visuose kaimuose buvo Šv. Kazimiero draugijos narių, savo darbą atliko knygnešiai. Tačiau 1938 m. jau buvo uždarytos visos lietuviškos mokyklos.

1939 m. Adutiškio apylinkes užėmė sovietinė kariuomenė ir jos buvo prijungtos prie Baltarusijos TSR. Adutiškis tapo rajono centru. 1940 m. rugpjūtį Adutiškis ir jo apylinkės prijungtos prie Lietuvos TSR. Valdžia ėmėsi rusinimo politikos, įsteigė rusų ir baltarusių dešimtmetę mokyklą. 1940 m. iš Adutiškio geležinkelio stoties sovietai trėmė gyventojus į Sibirą, buvo suimti visi Šv. Kazimiero draugijos pirmininkai. 1942–1944 m. pamiškių kaimų žmonės kentėjo nuo sovietinių partizanų plėšikavimo. Adutiškis labai nukentėjo per II pasaulinį karą. 1944 m. miestelis sudegintas, sugriautas centras. 1944 m. vokiečiai traukdamiesi susprogdino malūną, tiltą, linų fabriką. Tais pačiais metais buvo paskelbta mobilizacija į sovietinę kariuomenę, kurios vyrai vengė. Rudenį Antanų miške susibūrė Lietuvos partizanų būrys, vadovaujamas A. Griškėno-Karužio. Jį suėmus, „Tigro" būriui ėmė vadovauti karininkas Vincas Žaliaduonis-Rokas. Pokariu Sibiro lageriuose kalėjo 23 vyrai iš miestelio, o apylinkėje nuo sovietinių okupantų nukentėjo 172 žmonės. 1949 m. gyventojai buvo priversti jungtis į kolūkius, vykdyta melioracija, sunaikinti vienkiemiai.

1945 m. įsteigta biblioteka, 1956 m. įkurta ambulatorija, kultūros namai, 1955 m. įsteigta vidurinė mokykla, vaikų lopšelis – darželis, muitinė, pasienio užkarda. 1975 m. prie Adutiškio prijungtas gretimas miestelis – Naujasis Adutiškis. Iki 1992 m. veikė linų fabrikas, dab. trikotažo įmonė.

Atkūrus Lietuvos nepriklausomybę, buvo kilęs konfliktas su Baltarusija dėl Adutiškio geležinkelio stoties. Dabar siena su Baltarusija eina pietiniu miestelio pakraščiu, geležinkelio linija skiria dvi valstybes. 1994 m. spalio 13 d. Lietuvos ir Baltarusijos derybininkai susitarė dėl Adutiškio geležinkelio stoties padalijimo – stotis atiteko Lietuvai, o Baltarusijai atiteko vienas ar du geležinkelio keliai. Lietuvos pusėje 2003 m. geležinkelio bėgiai išardyti, po kelerių metų nugriauti ir nebenaudojami geležinkelio stoties pastatai.

2006 m. patvirtintas Adutiškio herbas.

Iki 2022 m. veikė Adutiškio vidurinė mokykla.

| Administracinis-teritorinis pavaldumas |
| --- |
|
| XIX a. – 1939 m. | Adutiškio valsčius | Švenčionių apskritis |
| 1939–1940 m. | Adutiškio rajono centras |
| 1940–1950 m. | Švenčionių apskritis |
| 1950–1995 m. | Adutiškio apylinkės centras | Švenčionių rajonas |
| 1995– | Adutiškio seniūnijos centras | Švenčionių rajono savivaldybė |

Miestelis I pasaulinio karo metais:

* 
* 
* 
*

Gyventojai
----------

|  |
| --- |
|  **Demografinė raida tarp 1862 m. ir 2021 m.** |
| **1862 m.**\* | **1879 m.** | **1897 m.sur.** | **1905 m.** | **1931 m.** | **1959 m.sur.** | **1970 m.sur.** |
| 764 | 1 800 | 2 247 | 1 674 | 1 539 | 1 780 | 1 839 |
| **1974 m.** | **1979 m.sur.** | **1984 m.** | **1989 m.sur.** | **2001 m.sur.** | **2011 m.sur.** | **2021 m.sur.** |
| 2 558 | 1 058 | 1 036 | 1 023 | 778 | 689 | 558 |
| 
* \* pagal enciklopedijos išleidimo metus. Metai, kurių duomenys pateikti enciklopedijoje, nenurodyti.

 |
| 

| Demografinės raidos histograma |
| --- |
| 
 |

 |

### Žymūs žmonės

* Benon Łastowski (1913–1996), karininkas
* Kleofas Ławrynowicz (g. 1935), karininkas, visuomenės veikėjas
* Brunonas Gailiušis (g. 1939), inžinierius hidrotechnikas, habilituotas fizinių mokslų daktaras
* Kazimierz Ławrynowicz (1941–2002), mokslininkas, profesorius
* Danuta Polak (g. 1945), politikė
* Stanislovas Turla (1889–1942), revoliucionierius, SSRS partinis ir visuomenės veikėjas.
* Vytautas Ruzgas (g. 1951), agronomas, augalų selekcininkas, mokslų daktaras, akademikas

Šaltiniai
---------

1. ↑  Aldonas Pupkis, Marija Razmukaitė, Rita Miliūnaitė. Vietovardžių žodynas. – Vilnius, Mokslo ir enciklopedijų leidybos institutas, 2002. ISBN 5-420-01497-1. // (internetinis leidimas) [sudarytojai Marija Razmukaitė, Aldonas Pupkis]. ISBN 978-9955-704-23-2.
2. 1 2  Географическо-статистический словарь Российской империи, T. 1 (Аа — Гямъ-маликъ). СПб, 1862, 647 psl.
3. ↑  *Hoduciszki*. Słownik geograficzny Królestwa Polskiego i innych krajów słowiańskich, T. III (Haag — Kępy). Warszawa, 1882, 89 psl. **(**lenk.**)**
4. ↑  *Hoduciszki*. Słownik geograficzny Królestwa Polskiego i innych krajów słowiańskich, T. XV, cz. 1 (Abablewo — Januszowo). Warszawa, 1900, 564 psl. **(**lenk.**)**
5. ↑  Petras Gaučas. *Adutiškis*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001. 102 psl.
6. ↑  Гошкевич И. И. *Виленская губернія: Полный списокъ населенныхъ мѣстъ со статистическими данными о каждомъ поселеніи, составленный по оффиціальнымъ свѣдѣниямъ*. – Вильна, 1905.
7. ↑  *Adutiškis*. Mažoji lietuviškoji tarybinė enciklopedija, T. 1 (A–J). Vilnius, Vyriausioji enciklopedijų redakcija, 1966, 16 psl.
8. ↑  *Lietuvos TSR kaimo gyvenamosios vietovės 1959 ir 1970 metais (Visasąjunginių gyventojų surašymų duomenys)*. Vilnius: Centrinė statistikos valdyba prie Lietuvos TSR Ministrų tarybos, 1974.
9. ↑  *Adutiškis*. Lietuviškoji tarybinė enciklopedija, I t. Vilnius: Mokslo ir enciklopedijų leidybos institutas, 1976. T.I: A-Bangis, 45 psl.
10. ↑  *Lietuvos TSR kaimo gyvenamosios vietovės (1979 metų Visasąjunginio gyventojų surašymo duomenys)*. Vilnius: Lietuvos TSR Centrinė statistikos valdyba, 1982.
11. ↑  Vincas Brazauskas ir kt.. *Adutiškis*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 15
12. ↑  *Kaimo gyvenamosios vietovės (1989 metų Visuotinio gyventojų surašymo duomenys)*. Vilnius: Lietuvos Respublikos Statistikos departamentas, 1993.
13. ↑  *Vilniaus apskrities gyvenamosios vietovės ir jų gyventojai*. Vilnius: Statistikos departamentas, 2003.
14. ↑  *Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai*. Vilnius: Statistikos departamentas, 2013.


|  |
| --- |
| Aplinkinės gyvenvietės |
|  | Mielagėnai – 17 km  Gilūtos – 10 km | DIDŽIASALIS – 23 km | *Mociškė* – 8 km |  |
| Svirkos – 10 km  ŠVENČIONYS – 29 km |  |  |
|  |  |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RSvarbiausios gyvenvietės Švenčionių rajono savivaldybėje |
| --- |
|  |
| Miestai | 
· Pabradė · Švenčionėliai · Švenčionys |
|  |
| Miesteliai | 
· Adutiškis · Kaltanėnai · Labanoras |
|  |
| Seniūnijų centrai | 
· Adutiškis · Cirkliškis · Kaltanėnai · Labanoras · Magūnai · Naujas Strūnaitis (Strūnaičio sen.) · Pabradė · Sariai · Svirkos · Švenčionėliai · Švenčionys |
|  |
| Herbinės gyvenvietės | 
· Adutiškis (2006) · Kaltanėnai (2012) · Labanoras (2011) · Pabradė (2006) · Švenčionėliai (1996) · Švenčionys (1992) |

 |